Մարդը երկրից

«Մարդը երկրից» (անգլ.՝ The Man from Earth), 2007 թվականին Ջերոմ Բիքսբիի սցենարով նկարահանված գիտական ֆիլմ, ռեժիսորը Ռիչարդ Շենքմանն է։ Պրեմիերան կայացել է 2007 թվականին, Կոմիկ-Կոն փառատոնի ժամանակ։ Նույն թվականին այն թողարկել է DVD տարբերակով։ Գլխավոր դերերում էին Դեյվիդ Լի Սմիթը և Թոնի Տոդը։ Ֆիլմին ժողովրդականություն է բերել համացանցի միջոցով այն ներբեռնելու հնարավորությունը։
Ֆիլմի գործողությունները տեղի են ունենում մեկ երեկոյի և գիշերվա ընթացքում, նույն վայրում, երբ մի քանի ծանոթներ քննարկում են նրանցից մեկի անսպասելի հայտարարությունն այն մասին, որ նա, առանց ծերանալու արդեն 14 հազար տարի է ապրում է Երկրի վրա։
Ֆիլմը երկու մրցանակի է արժանացել Ռոդ Այլենդի միջազգային կինոփառատոնում` լավագույն բեմադրություն և լավագույն սցենար անվանակարգերում։


== Սյուժե ==
Համալսարանի պրոֆեսոր Ջոն Օլդմանը, որը տասը տարի աշխատել է այնտեղ, հանկարծ որոշում է տեղափոխվել։ Իմանալով նրա գնալու մասին` նրա ընկերները և գործընկերները` կենսաբան Հարրին, մարդաբան Էրիկ Դանը, պատմաբան Սենդին, արվեստի պատմաբան Էդիթը, հնագետ Արթուրը և նրա ուսանողուհի Լինդան, գալիս են նրա տուն` հրաժեշտ տալու։
Ավելի ուշ նրանց միանում է տարեց հոգեբույժ Գրուբերը։ Անսպասելիորեն Ջոնը պատմում է նրանց, որ իրականում նա 14 հազար տարի առաջ ծնված Մադլենյան մշակույթի «քարանձավային մարդ» է, սակայն որոշակի տարիքի հասնելուց հետո (մոտ 35 տարեկան) դադարել է ծերանալ և հասել է մինչև մեր ժամանակներ։ Այն բանի պատճառով, որ ուրիշները նկատում են իր արտաքին տեսքի անփոփոխ մնալը, Ջոնն ամեն 10 տարին մեկ ստիպված է տեղափոխվել նոր վայր, որտեղ նրան ոչ ոք չի ճանաչում և փոխել իր անունը և ապրելակերպը։
Պատասխանելով ընկերների հարցերին, ովքեր միանգամից չեն հավատում այս խոստովանությանը, Ջոնը հակիրճ նկարագրում է իր կյանքը, որն անցելէ տարբեր երկրներում և տարբեր ժամանակներում. Ջոնը Բուդդայի ուսանողն էր և Վան Գոգի ծանոթը, տարբեր ժամանակներում մի քանի գիտական աստիճաններ է ստացել։ Ավելին, նա պնդում է, որ Բուդդայի հետ հանդիպումից հետո նա որոշել է քարոզել նրա ուսմունքը մարդկանց, բայց չի հասկացվել, և իբր թե ժամանակի հետ պատմության պատահական և կանխամտածված խեղաթյուրման հետևանքով այդ իրադարձությունները հայտնի են դարձել որպես Քրիստոսի կյանքի նկարագրություն։ Վերջին հայտարարությունը ունկնդիրների, հատկապես` քրիստոնյա հավատացյալ Էդիթի զայրույթն է առաջացնում, ով մեղադրում է Ջոնին աստվածանարգության համար։ Գրուբերի ճնշմանը տակ Ջոնն ասում է, որ ինքը հորինել է իր պատմությունը։ Հյուրերը կասկածանքներով հեռանում են, և մնում են միայն Ջոնին սիրահարված Սենդին և Գրուբերը։
Անդրադառնալով տարբեր ժամանակներում իր անուններին` Ջոնը նշում է այն անունը, որով իրեն կոչել են 60 տարի առաջ։ Հանկարծ Գրուբերը, ով մանկության տարիներին զրկվել էր հորից, հասկանում է, որ Ջոնն է եղել իր հայրը և նույն պահին մահանում է սրտի կաթվածից։ Ջոնը հեռանում է, և հետևելով Սենդիի խնդրանքին, նրան տանում է իր հետ։


== Դերերում ==
Դեյվիդ լի Սմիթ - պրոֆեսոր Ջոն Օլդմեն
Թոնի Տոդ - Դեն
Ջոն Բիլինգսլի - Հարի
Էլեն Կրոյֆորդ - Էդիթ
Անիկա Փիթերսոն - Սենդի
Ուիլյամ Քեթ - Արտ
Ալեքսիս Թորպ - Լինդա Մյորֆի
Ռիչարդ Ռիլե - բժիշկ Ուիլ Գրուբեր


== Սաունդթրեք ==
«7th Symphony - 2nd Movement»

Կոմպոզիտոր Լյուդվիգ վան Բեթհովեն«Forever»

Երգի բառերի հեղինակ` Ռիչարդ Շենկման
Կոմպոզիտոր` Մարկ Հինթոն Ստյուարտ


== Փառատոններ և մրցանակներ ==
2007 թվական - Ռոդ Այլենդի միջազգային կինոփառատոնի գրան պրի մրցանակ` Լավագույն սցենար անվանակարգում։
2007 թվական - Ռոդ Այլենդի միջազգային կինոփառատոնի առաջին մրցանակ` Լավագույն գեղարվեստական ֆիլմ անվանակարգում։
2008 թվական - «Սատուրն» մրցանակի առաջադրում Ֆիլմի լավագույն DVD թողարկում անվանակարգում։


== Շարունակություն ==
2016 թվականի հունիսին սկսվել են ֆիլմի «Երկրից մարդ. Հոլոցեն» (անգլ.՝ The Man from Earth: Holocene) անվանումով շարունակության նկարահանումները, որի պրեմիերան կայացել է 2017 թվականին։ Շենկմանը և Վիլկինսոնը ֆիլմին անհրաժեշտ գումարը հավաքել են Քիքսթարթերի միջոցով։ Ըստ Բիքսբիի սցենարի և Շենկմանի մշակման ստեղծվել է համանուն թատերական ներկայացում։


== Ծանոթագրություններ ==


== Արտաքին հղումներ ==
Человек с Земли(անգլ.) ֆիլմը Rotten Tomatoes կայքում